**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2020 M. BIRŽELIO 19 D. SPRENDIMO Nr. 5TS-431 „DĖL PRITARIMO PROJEKTUI „BENDRUOMENIŠKUMAS MUS VIENIJA” IR** **JO DALINIO** **FINANSAVIMO“ PAKEITIMO**

2020 m. gruodžio 2 d. Nr. 34-585

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Kapčiamiesčio bendruomenės 2020-11-27 prašymą Nr. 9 „Dėl lėšų perkėlimo“, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2020 m. birželio 19 d. sprendimo Nr. 5TS-431 „Dėl pritarimo projektui „Bendruomeniškumas mus vienija“ ir jo dalinio finansavimo“ 2 punktą ir išdėstyti jį taip:

„2. Numatyti Lazdijų rajono savivaldybės biudžete ne daugiau kaip 345,77 Eur projekto tinkamų finansuoti išlaidų.“.

1. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**DĖL LAZDIJŲ RAJONO SAVIVALDYBĖS TARYBOS 2020 M. BIRŽELIO 19 D. SPRENDIMO Nr. 5TS-431 „DĖL PRITARIMO PROJEKTUI „BENDRUOMENIŠKUMAS MUS VIENIJA” IR** **JO DALINIO** **FINANSAVIMO“ PAKEITIMO**

**AIŠKINAMASIS RAŠTAS**

2020-11-30

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2020 m. birželio 19 d. sprendimo Nr. 5TS-431 „Dėl pritarimo projektui „Bendruomeniškumas mus vienija“ ir jo dalinio finansavimo“ pakeitimo“projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į Kapčiamiesčio bendruomenės 2020-11-27 prašymą Nr. 9 „Dėl lėšų perkėlimo“.

Šio sprendimo tikslas – pakeisti Lazdijų rajono savivaldybės tarybos 2020 m. birželio 19 d. sprendimo Nr. 5TS-431 „Dėl pritarimo projektui „Bendruomeniškumas mus vienija“ ir jo dalinio finansavimo“ 2 punktą ir išdėstyti jį taip: „2. Numatyti Lazdijų rajono savivaldybės biudžete ne daugiau kaip 345,77 Eur projekto tinkamų finansuoti išlaidų.“.

Kapčiamiesčio bendruomenė parengė projektą „Bendruomeniškumas mus vienija“ pagal Dzūkijos kaimo plėtros partnerių asociacijos (Dzūkijos VVG) vietos plėtros strategijos „Lazdijų rajono kaimo plėtros strategijos 2016–2023 metams“ priemonę „Parama kaimo gyventojų aktyvumo ir pilietiškumo skatinimui, bendrų iniciatyvų rėmimui“ Nr. LEADER-19.2-SAVA-6, kurio bendra vertė – 6915,45 Eur (į šią sumą įskaitant PVM).

Kapčiamiesčio bendruomenė 2020 m. birželio mėn. prašė Lazdijų rajono savivaldybės prisidėti prie projekto įgyvendinimo ir skirti 345,77 Eur projekto veikloms finansuoti.

Kapčiamiesčio bendruomenė įgyvendindama projekto veiklas 2020 m. gruodžio 12 d. turėjo organizuoti renginį „Eglutės įžiebimo šventė 2020“, kurios metu būtų telkiami seniūnijos gyventojai, įtraukiant juos į meninę veiklą (kalėdinių dekoracijų gamyba), ugdomi verslumo įgūdžiai organizuojant kalėdinę rankdarbių ir kepinių mugę, tačiau paskelbus karantiną dėl COVID-19 pandemijos ši projekto veikla negalima.

Kapčiamiesčio bendruomenė 2020 m. lapkričio 27 d. kreipėsi į Lazdijų rajono savivaldybę dėl skirtų lėšų projektui įgyvendinti perkėlimo į 2021 m., t. y. numatytas lėšas – 345,77 Eur (projekto tinkamų finansuoti išlaidų) skirti iš 2021 metų Lazdijų rajono savivaldybės biudžeto.

Vykdant projekto veiklas, 2021 m. bendruomenė organizuos renginį „Šeimos šventė 2021“, skirtą socialinio ryšio tarp gyventojų stiprinimui, užimtumo didinimui, aktyvaus ir turiningo laisvalaikio praleidimui kaimo vietovėje, šeimas įtraukiant į įvairias sporto veiklas, edukacinius užsiėmimus ir pan. Taip pat planuojamas Kapčiamiesčio bendruomenės ir svečių iš kitų bendruomenių sąskrydis, kurio metu vyks plaukimas baidarėmis Baltosios Ančios upe, žaidimai gamtoje bei gerosios patirties kelionė į Kauną, Narsiečių bendruomenę, susipažinti su šios bendruomenės vykdoma veikla.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė